| «In Bloom» |
| --- |
|  |
| sinxelo de Nirvana |
| do álbum *Nevermind* |
| Lanzamento | 30 de novembro de 1992 |
| Formato | {{{formato}}} |
| Gravada | maio de 1991 |
| Xénero musical | grunge |
| Lingua(s) | {{{lingua}}} |
| Duración | 4:14 |
| Discográfica | DGC Records |
| Produtor(es) | Butch Vig |
| Escritor(es) | Kurt Cobain |
| Cronoloxía |
| 

|  |  |  |
| --- | --- | --- |
| «"Lithium"» | «In Bloom» | «"Puss"/ "Oh, the Guilt"» |

 |
| Miscelanea | {{{miscelanea}}} |

"**In Bloom**" é unha canción da banda estadounidense de grunge Nirvana, editada como sinxelo do seu álbum *Nevermind* o 30 de novembro de 1992. A banda gravara un vídeo para a primeira versión do tema, porén, "In Bloom" non aparecería nunha edición comercial ata o lanzamento de *Nevermind* en 1991. A canción converteríase no cuarto sinxelo do álbum, e foi acompañado por un videoclip no cal se parodiaban as actuacións musicais dos programas de variedades dos anos 60.

*Rolling Stone* situou a "In Bloom" no posto 415 na súa lista de 2010 das 500 mellores cancións de todos os tempos

Antecedentes e gravación
------------------------

Nirvana tocou por vez primeira a canción a noite anterior de gravar unha demo. O baixista Krist Novoselic recordou que "orixinalmente soaba como un tema de Bad Brains. Entón Kurt converteuna nunca canción pop". Cobain marchou a casa e traballou sobre ela, tocándolle a versión revisada a Novoselic polo teléfono. A banda gravou "In Bloom" co produtor Butch Vig nos Smart Studios de Madison, Wisconsin durante o mes de abril de 1990. O material gravado nos Smart Studios era para o segundo álbum do grupo, que ía ser editado a través do selo independente Sub Pop. Orixinalmente a canción tiña unha ponte que Vig eliminou. Novoselic dixo que despois de que a banda gravase o tema, Vig cortou a ponte da cinta máster de 16 pistas cunha folla de afeitar e tirouna ao lixo. As cancións desas sesións pasaron a formar parte dunha cinta demo que circulou pola industria discográfica, xerando interese entre os grandes selos.

Tras asinar con DGC Records, Nirvana comezou a gravar por segunda vez *Nevermind* en maio de 1991. "In Bloom" foi unha das primeiras cancións que se gravaron durante as sesións nos Sound City Studios en Van Nuys, California; Vig pensou que sería bo comezar gravando un tema anteriormente rexistrado nos Smart Studios. Os arranxos para "In Bloom" e as outras cancións previamente gravadas con Vig en 1990 quedaron na súa meirande parte sen cambios; o recentemente contratado Dave Grohl respectou case todas as batería gravadas por Chad Channing, pero engadíndolle máis potencia e precisión á gravación. Cobain cantaba progresivamente dun xeito "máis duro" durante a gravación da canción, o que lle dificultou a Vig equilibrar os volumes entre as estrofas e os estribillos. Vig recordou que tivo que cambiar o nivel de entrada "sobre a marcha", e esperaba que Cobain would non "cambiase o enunciado ou fixese algo diferente" mentres gravaba.

Cobain decidiu non sobregravar unha harmonía vocal durante as sesións en Smart Studios, posiblemente debido ás limitacións de tempo. Durante as sesións do *Nevermind*, Vig fixo que Grohl cantase harmonías na canción. Grohl tivo dificultades para atinar coas notas correctas, pero finalmente foi capaz de cantar o que Vig quería. Vig tivo que enganar a miúdo a Cobain, que se opoñía a realizar distintas tomas, para facer tomas adicionas para os *overdubs* do disco. O produtor convenceu a Cobain para dobrar as súas voces en "In Bloom" dicíndolle, "John Lennon fíxoo". Tras dobrar as voces, Vig decidiu que podería dobrar tamén as de Grohl e realizou unha toma adicional das harmonías do coro.

Composición
-----------

Como moitas cancións de Nirvana, "In Bloom" pasa de estrofas tranquilas a estribillos fortes. Cobain usa un amplificador de guitarra Mesa Boogie para as estrofas, e durante o estribillo cambia a un Fender Bassman (por suxestión de Vig), para conseguir un son *fuzz* de dobre vía máis pesado. A sección rítmica de Novoselic e Grohl mantiveron as súas partes sinxelas; Grohl dixo que era "unha regra non escrita" evitar recheos de batería innecesarios, mentres que Novoselic afirmou que sentía que o seu papel era o de "servir á canción". Durante os coros, o vocalista Cobain e o batería Grohl harmonizan mentres cantan "He's the one/Who likes all our pretty songs/And he likes to sing along/And he likes to shoot his gun/But he knows not what it means". A introdución da canción volve a aparecer ao final de cada coro.

Listaxe de cancións
-------------------

Todos os temas compostos por Kurt Cobain.

7", casete
1. "In Bloom" – 4:17
2. "Polly" (live) – 2:47

12", CD
1. "In Bloom" – 4:17
2. "Sliver" (live) – 2:06

Notas
-----

1. ↑  *Rolling Stone* - 500 greatest songs of all time
2. 1 2  Cross, Charles R. "Requiem for a Dream." *Guitar World*. October 2001.
3. ↑  Fricke, David. "Krist Novoselic on *Nevermind*". *Rolling Stone*. 13 de setembro de 2001. Arquivado do orixinal o 28 de xaneiro de 2010. Recuperado o 10 de xuño de 2008.
4. ↑  Azerrad, p. 137
5. ↑  Azerrad, p. 138
6. 1 2 3  *Classic Albums—Nirvana: Nevermind* [DVD]. Isis Productions, 2004.
7. ↑  Azerrad, p. 173
8. 1 2  Berkenstadt; Cross, p. 70
9. ↑  Berkenstadt; Cross, p. 37
10. ↑  Azerrad, p. 174

| * v
* c
* e
Nirvana |
| --- |
| 
* **Kurt Cobain**
* **Krist Novoselic**
* **Dave Grohl**

* Aaron Burckhard
* Dave Foster
* Chad Channing
* Dale Crover
* Dan Peters
* Jason Everman
* Pat Smear

 |
| Álbums de estudio | 
* *Bleach*
* *Nevermind*
* *In Utero*

 |
| Álbums en vivo | 
* *MTV Unplugged in New York*
* *From the Muddy Banks of the Wishkah*
* *Live at Reading*

 |
| EPs | 
* *Blew*
* *Hormoaning*

 |
| Videos | 
* *Live! Tonight! Sold Out!!*
* *MTV Unplugged in New York*
* *Live at Reading*
* *Live at the Paramount*

 |
| Recompilatorios | 
* *Incesticide*
* *Singles*
* *Nirvana*
* *With the Lights Out*
* *Sliver: The Best of the Box*
* *Icon*

 |
| *Box sets* | 
* *Singles*
* *With the Lights Out*
* *Nevermind: The Singles*

 |
| Sinxelos | 
* Love Buzz
* Sliver
* Molly's Lips
* Here She Comes Now
* Smells Like Teen Spirit
* Come as You Are
* Lithium
* In Bloom
* Puss/Oh, the Guilt
* Heart-Shaped Box
* All Apologies/Rape Me
* Pennyroyal Tea
* About a Girl
* The Man Who Sold the World
* Where Did You Sleep Last Night?
* Lake of Fire
* Aneurysm
* Drain You
* You Know You're Right

 |

|  |  |
| --- | --- |
| Control de autoridades | 
* Wd: Q1129976
* MusicBrainz: ID

 |